Váratlanul elbukott a PSG, Haalandot csak saját edzõje tudja megállítani
A labdarúgó Bajnokok Ligája csoportkörének harmadik fordulójában a Chelsea 3-0-ra legyõzte az olasz bajnok AC Milant a Stamford Bridge-en, ezzel a londoniak megszerezték elsõ gyõzelmüket az idei kiírásban. A végsõ gyõzelemre is esélyesnek tartott Manchester City 5-0-ra ütötte ki a dán Köbenhavn csapatát, míg a címvédõ Real Madrid magabiztosan nyert a Sahtar Donyeck ellen, a PSG viszont meglepetésre Lisszabonban botlott.
A szerdai játéknap rangadóját Londonban vívták, ahol az E-csoportban egy ponttal utolsó Chelsea a csoportelsõ AC Milant fogadta. A két együttes 22 év után találkozott egymással ismét az európai kupaporondon, az angolok számára pedig élet-halál volt a tét. A hazaiaknál egyedül a francia válogatott N'Golo Kanté hiányzott, de Edouard Mendy, valamint Jorginho is csak a cserepadon kezdett. A londoniak élére egy hónapja kinevezett Graham Potter a Kepa – Fofana, Silva, Koulibaly – James, Loftus-Cheek, Kovacic, Chilwell – Mount, Aubameyang, Sterling tizenegynek szavazott bizalmat.

A túloldalon Stefano Pioli több kulcsjátékosára sem számíthatott, többek között a régóta sérült Zlatan Ibrahimovicsra, az Európa-bajnok Alessandro Florenzire, a francia válogatott Theo Hernandezre, a belga válogatott Alexis Saelemaekerszre vagy a csapat elsõ számú kapusára, Mike Maignanra. Az olasz bajnok így a Tatarusanu – Dest, Kalulu, Tomori, Touré – Bennacer, Tonali – Krunic, De Ketelaere, Leao – Giroud összeállításban lépett pályára a Stamford Bridge-en.

Nem sokat kellett várni a meccs elsõ helyzetére, az ötödik percben Mason Mount bal alsó sarokba tartó lövését védte bravúrral a Milan román kapusa, Ciprian Tatarusanu. A folytatásban lüktetõ volt az iram, de leginkább a mezõnyben folyt a küzdelem, a kapuk nem forogtak veszélyben. Húsz perc elteltével aztán a Chelsea komoly nyomást helyezett a vendégekre, Thiago Silva fejeseinélTatarusanu kétszer is hatalmasat védett, ám végül a szöglet utáni kavarodásból Fofana elé került a labda, aki közelrõl a bal alsóba lõtt.

A Chelsea a vezetés után sem vett vissza, Mount emelt a kapuba, de les miatt nem adta meg a találatot a játékvezetõ. A 36. percben aztán megsérült a Chelsea gólszerzõje, Wesley Fofana, így Graham Potternek kényszerûségbõl kellett változtatnia a hazaiak védelmén.

Az olasz csapat gyakorlatilag megtartani sem tudta a labdát, miközben a dinamikusabban játszó angolok szervezetten zárták le az üres területeket. Az elsõ félidõ hosszabbításában aztán még így is kis híján egyenített a Milan, de óriási ziccer maradt ki: Leao hatalmas szólója után De Ketelaere közeli lövését védte óriási bravúrral Kepa, majd a kipattanót Krunic bombázta az üres kapu fölé.

A második félidõt is aktívabban kezdte a Chelsea, ráadásul 56. percben megduplázta elõnyét. Chilwell pocsék beadását gyûjtötte össze a túloldalon James, aki remekül tekert középre, ahol Aubameyang a védõjét megelõzve közvetlen közelrõl lõtt a kapuba.

A gól érezhetõen megfogta a milánóiakat, az angol válogatott játékos pedig a gólpassza után maga is betalált.Egy eladott labdát követõen újabb életveszélyes ellentámadást vezetett a Chelsea, a remek ütemben kiugratott James pedig éles szögbõl a bal felsõ sarokba bombázott.

Sikerével az angol együttes megszerezte története 100. BL-gyõzelmét és az elsõt az idei kiírásban, amivel életben tartotta a továbbjutási esélyeit.

F jelû kvartettben a Real Madrid már az elsõ percektõl kezdve tetszetõs játékkal rukkolt elõ az ukrán Sahtar Donyeck ellen, és már a 13. percben megszerezte a vezetést. Rodrygo lövését elsõre blokkolták a védõk, de a visszapattanó labdát mintegy 17 méterrõl bombázta a bal alsó sarokba. A folytatásban aztán helyzetet helyzetre halmozott Carlo Ancelotti csapata, és fél óra után tovább növelte elõnyét. Rodrygo ezúttal a gólpasszban jeleskedett, egy mesteri bokamozdulattal ugratta ki Viníciust, aki nem hibázta el a ziccert.

A szünetig akár le is zárhatta volna a meccset a Real, ehelyett egy kontratámadás után a Ferencváros korábbi játékosa, Olekszandr Zubkov szépített és visszahozta az ukránok reményeit. A spanyol együttes sikerével megõrizni százszázalékos mérlegét.

A G csoportban a végsõ gyõzelemre is esélyesnek tartott Manchester City a kirobbanó formában futballozó Erling Haaland fõszereplésével 5-0-ra gyõzte le az edzõváltáson átesett dán Köbenhavn együttesét. A norvég válogatott sztárcsatár két góllal vette ki a részét a gyõzelembõl, a 22. BL-meccsén pedig a 28. gólját is megszerezte.

A H csoportban a Paris Saint-Germain meglepetésre csak 1-1-es döntetlent ért el a portugál Benfica otthonában. A francia sztárcsapat Lionel Messi góljával szerzett vezetést az elsõ félidõ derekánál, amivel az argentin klasszis tovább javította elképesztõ rekordját, ugyanis immáron 40 különbözõ csapat kapujába talált be a BL-ben. A hazaiak aztán Danilo öngóljával még a szünet elõtt egyenlítettek. A PSG ezzel elveszítette a hibátlan mérlegét, de jobb gólkülönbségének köszönhetõen az ugyancsak 7 pontos Benfica elõtt továbbra is vezeti a csoportját.

A csoport másik meccsén a sok sérült ellenére a Juventus megszerezte elsõ gyõzelmét az idei kiírásban, miután 3-1-re legyõzte otthon az izraeli Makkabi Haifaát, ezzel életben tartotta továbbjutási reményeit.

Bajnokok Ligája, csoportkör, 3. forduló:
E csoport:
Salzburg (osztrák)-Dinamo Zagreb (horvát) 1-0 (0-0)
gól: Okafor (71. - 11-esbõl)
Chelsea (angol)-AC Milan (olasz) 3-0 (1-0)
gól: Fofana (24.), Aubameyang (56.), James (62.)

F csoport:
RB Leipzig (német)-Celtic Glasgow (skót) 3-1 (1-0)
gól: Nkunku (27.), André Silva (64., 77.), illetve Jota (47.)
Real Madrid (spanyol)-Sahtar Donyeck (ukrán) 2-1 (2-1)
gól: Rodrygo (13.), Vinicius Junior (28.), illetve Zubkov (39.)

G csoport:
Manchester City (angol)-FC Köbenhavn (dán) 5-0 (3-0)
gól: Haaland (7., 33.), Mahrez (tizenegyes, 55.), Alvarez (76.), illetve Khocholava (öngól, 39.)
Sevilla (spanyol)-Borussia Dortmund (német) 1-4 (0-3)
gól: En Nesyri (51.), illetve Guerreiro (6.), Bellingham (41.), Adeyemi (43.), Brandt (75.)

H csoport:
Juventus (olasz)-Makkabi Haifa (izraeli) 3-1 (1-0)
gól: Rabiot( 35., 83.), Vlahovic (50.), illetve David (75.)
Benfica (portugál) - Paris Saint-Germain (francia) 1-1 (1-1)
gól: Messi (22.), Danilo (öngól, 41.)